Държавен вестник, бр. 17, 2000 г., стр. 27

Б Р О Й 17
Д Ъ Р Ж А В Е Н   В Е С Т Н И К
С Т Р .  2 7
Приложение № 6
към чл. 35, ал. 1 и чл. 44, ал. 1
Изисквания към квалификацията и отговор-
ности на ръководния състав
1. Ръководител на експлоатацията.
1.1. Квалификация—висше авиационно образование,
най-малко 3 години опит на ръководна длъжност, свър-
зана с изпълнение на същите видове полети, каквито са
разрешени на АО.
1.2. Отговорности. Ръководителят на експлоатаци-
ята е отговорен за безопасното изпълнение на полетите
и задълженията му включват:
1.2.1. контрол върху експлоатацията и спазването
на експлоатационните стандарти при всички видове
полети и ВС на АО;
1.2.2. координация на функциите, свързани с екс-
плоатацията и експлоатационния контрол (наемане на
ВС, двигатели и оборудване, планиране на екипажите,
техническо обслужване на ВС, контрол върху затовар-
ването, осигуряване на съответствие на ВС с условията
на изпълняваните полети, както и цялостен контрол
върху прилагането на РПП на АО).
1.2.3. Организация, изпълнение и контрол на:
1.2.3.1. провеждане на полетите;
1.2.3.2. безопасност в пътническия салон на ВС;
1.2.3.3. планиране и назначаване на екипажите;
1.2.3.4. програмите за тренировка на членовете на
екипажите;
1.2.3.5. програмата за безопасност на полетите;
1.2.3.6. аварийния план на АО.
1.2.4. Отговорност за съдържанието на ръководст-
вата на авиационния оператор.
1.2.5. Разработване и съгласуване на изменения в
ръководствата на АО и разпространението им.
1.2.6. Съгласуване с ГД “ГВА” на всички въпроси,
свързани с летателната експлоатация на ВС, вкл. изме-
ненията в свидетелството на АО.
1.2.7. Съгласуване с други органи на въпросите,
имащи връзка с летателната експлоатация.
1.2.8. Осигуряване на провеждането на полетите в
съответствие с действащите нормативни документи,
правила, стандарти и процедури и в съответствие с по-
литиката на АО.
1.2.9. Планирането на екипажите да осигурява спаз-
ването на нормите за работно време и почивка.
1.2.10. Информирането на всички членове на екипа-
жите за измененията в нормативните документи, пра-
вила, стандарти и процедури.
1.2.11. Получаването на аеронавигационна информа-
ция, свързана с безопасното изпълнение на полетите, и
вземане на произтичащите от тази информация мерки.
1.2.12. Разпространение на информация, свързана с
безопасността на полетите, вътрешна за АО и външна,
в съответствие с програмата за безопасност на полетите.
1.2.13. Квалификацията на членовете на екипажите.
1.2.14. Поддържане на актуална експлоатационна
библиотека.
1.2.15. Да преупълномощава съответните квалифи-
цирани лица, като предоставя правомощията си по ви-
дове полети, записани в свидетелството на АО.
2. Главен пилот.
2.1. Квалификация—висше авиационно образование,
свидетелство за линеен пилот, което да е валидно поне
за един от експлоатираните от АО типове ВС, да има
правоспособност за изпълнение на разрешените на АО
видове полети с този тип ВС и най-малко 3 години опит
като командир на ВС. Да има най-малко 3 години опит
през последните 6 години като командир на самолет с
максимална сертифицирана маса над 5700 кг, ако опе-
раторът експлоатира такива самолети.
2.2. Отговорности. Главният пилот отговаря за про-
фесионалната подготовка и прилагането на експлоата-
ционните стандарти от екипажите, като:
2.2.1. разработва стандартните експлоатационни
процедури;
2.2.2. разработва и въвежда всички задължителни за
АО програми за подготовка на членовете на екипажите;
2.2.3. при необходимост дава указания на екипажите;
2.2.4. одобрява използваните от АО летища и
маршрути;
2.2.5. разглежда и взема необходимите мерки по
всички доклади от членовете на екипажите;
2.2.6. разпространява информация от авиационни
произшествия и инциденти до персонала;
2.2.7. контролира летателните екипажи;
2.2.8. прилага пълномощията, делегирани му от ръ-
ководителя на експлоатацията;
2.2.9. да преупълномощава съответните квалифи-
цирани лица, като предоставя правомощията си по ти-
пове ВС, записани в свидетелството на АО.
3. Главен инженер.
3.1. Квалификация—висше авиационно образование,
свидетелство за правоспособност с квалификация за
обслужване на планер на един от експлоатираните от
АО типове ВС, най-малко 3 години опит на ръководна
техническа длъжност, свързана с изпълнение на техни-
ческо обслужване и поддържане на летателната год-
ност на експлоатираните ВС.
3.2. Отговорности. Главният инженер отговаря за
контрола върху техническото обслужване и осигурява-
нето на летателна годност на ВС, като:
3.2.1. осигурява експлоатиране само на летателно
годни ВС;
3.2.2. организира воденето и съхраняването на всич-
ки технически записи за ВС;
3.2.3. осигурява отстраняването на отказите и неиз-
правностите на ВС в експлоатация;
3.2.4. контролира допускането до експлоатация на
ВС след техническо обслужване, модификации или
отстраняване на откази;
3.2.5. осигурява оборудването и зареждането на ВС
да бъде в съответствие с условията на полета;
3.2.6. планира техническото обслужване, модифи-
кациите и съхраняването на ВС;
3.2.7. планира запасите с резервни части;
3.2.8. осигурява работите, изпълнявани върху ВС,
да се извършват само от квалифицирани и правоспо-
собни лица;
3.2.9. изважда ВС от експлоатация, когато състоя-
нието му е такова, че не отговаря на стандартите или
застрашава безопасността на експлоатацията;
3.2.10. поддържа програмата за техническо обслуж-
ване на ВС в съответствие с изискванията, като осигу-
рява изменения в нея;
3.2.11. разработва и съгласува изменения в РКТО на
авиационния оператор;
3.2.12. осигурява изпълнението на програмата на АО
за подготовка на техническия персонал;
3.2.13. прилага пълномощията, делегирани му от
ръководителя на експлоатацията;
3.2.14. да преупълномощава съответните квалифи-
цирани лица, като предоставя правомощията си по от-
делни функции.
4. Ръководител на кабинния състав от екипажа.
4.1. Квалификация. Да има свидетелство за право-
способност и опит на ръководна длъжност 3 години, да
познава законите, правилата и авиационните стандар-
ти, ръководствата и спецификацията на свидетелство-
то на АО в степен, позволяваща качествено изпълне-
ние на служебните задължения.
4.2. Отговорности. Ръководителят на кабинния със-
тав отговаря за спазването на професионалните стан-
дарти от кабинния състав на екипажа, като:
4.2.1. осигурява разпространението на ръководст-
вото на кабинния състав и наличието на валидни екзем-
пляри на борда;
4.2.2. осигурява актуална и утвърдена програма за
подготовка на кабинния състав;
4.2.3. при необходимост дава указания на кабинния
състав;
4.2.4. разпространява до кабинния състав информа-
ция за авиационни произшествия и инциденти и други
случаи, имащи отношение към неговите задължения;